Rapport nie alfa en omega | Netwerk24
Rapport nie alfa en omega
05 Desember 2018 06:01
Die laaste eksamen van die jaar is agter die rug en dit beteken dit is tyd vir die gevreesde skoolrapport.
Spanning oor dié gewraakte dokument is algemeen en ouers, asook kinders, sit op hete kole en wag op die koms daarvan.
Die doel van die rapport is om jou ’n blik op jou kind se vordering te gee. Dit is nie bloot persentasies op ’n stuk papier nie. Dit is ’n venster na jou kind se leerwêreld.
Maar onthou, jou kind is meer as ’n rapport. Dit is belangrik om te onthou dat kinders verskillende talente het en nie alle kinders is akademiese sterre nie. Elke kind het haar eie sterk en swak punte.
Akademiese prestasie is nie die geheelbeeld van jou kind nie. Wees dus belangstellend, ondersteunend en betrokke en moenie vergeet om vir die “hele” kind lief te wees nie.